डोगरी दे इनें कवता-संग्रहें दा—जिन्दा उल्लेख कीता गेआ ऐ—अध्ययन करने पर ए गल्ल स्पश्ट होई गेई ऐ जे डोगरी कवता च दौनें चाल्लीं दे सुर—परम्परा थमां चलदे आबै दे शास्त्रीय सिद्धान्त-प्रधान ते इन्दे शा आजाद नमें रुझान लेइयै बरतोआ करदे न। डोगरी कवता च आधुनिकता दे इनें नमें सुरें दा किस चाल्ली औना होआ, इस बारै डोगरी दे नामवर कवि श्री दीनू भाई पन्त होरें ‘इक लीकर केईं परशामें’ कवता संग्रह दी भूमिका च इंय़ां ग्लाया ऐ :-